હવે મુખ્ય સવાલ એ છે કે શું લીના અને રંજનાની જેમ હંમેશાં પૈસાનું ગાણું ગાતાં રહેવું જોઈએ કે પછી વિપરીત સંજોગો અને ઓછા પૈસા હોય તો પણ એકબીજા પ્રત્યે પ્રેમ દાખવવો જોઈએ. એ સાચું છે કે ઘરની દરેક જરૃરિયાતો માટે પૈસા જરૃરી છે પણ શું પ્રેમની સામે પૈસાનું મહત્ત્વ ગૌણ ન ગણવું જોઈએ? જેમ કે ફિલ્મ ‘રોટી કપડાં ઔર મકાન’માં નાયકને નોકરી માટે ઇન્ટરવ્યૂનો કોલ આવે છે તે જ વખતે ધીમો ધીમો વરસાદ વરસવો શરૃ થઈ જાય છે. વાતાવરણ રોમાન્ટિક હોય છે અને નાયિકા ગાય છે ‘તેરી દો ટકિયાં કી નૌકરી, મેરા લાખો કા સાવન જાય.’ અર્થાત્ પ્યારની મસ્તી એટલી હોય છે કે નાયિકાને નાયકનું નોકરી માટે જવું પણ ગમતું નથી.